OpenLLM-France/wikimedia huggingface dataset:
# Senglar Rock

El Senglar Rock fou un dels festivals musicals més importants de Catalunya que es feia a l'estiu. El va idear i organitzar la promotora RGB Management. La primera edició es feu el 1998 a Prades (Baix Camp), l'any 2000 es traslladà a Montblanc, i d'ençà el 2005 es realitzà a Lleida. L'èxit d'assistència a l'esdeveniment anà creixent situant-lo com a primer festival dels mesos d'estiu de Catalunya.
Els concerts acolliren un bon nombre dels cantants i grups més famosos dels Països Catalans com ara Lax'n'Busto, els Pets o Obrint Pas. El festival generà el 2001 un campus de música que es deia primer Campus Senglar i més endavant s'anomenà Campus Rock, una escola musical itinerant que fundaren Toni Xuclà, Cris Juanico i Jimmy Piñol.
No hi hagué cap nova edició del festival d'ençà el 2008.

## Referències

* ↑ Pàgina d'en Jordi Sugranyes
* ↑ Notícia sobre el Senglar Rock al web Icatfm.cat
* ↑ Notícia del Senglar Rock a Vilaweb
* ↑ Notícia del Senglar Rock del 2007 a Vilaweb, 28 de juny de 2012
* ↑ Referència al Festival a una guia turística Barcelone en francès
# Llista de districtes del Gujarat

L'estat de Gujarat té 26 districtes:
| Codi | Districte | Capital | Població(2001) | Àrea (km²) | Densitat (/km²) |
| AH | Districte d'Ahmedabad | Ahmedabad | 5.808.378 | 8.707 | 667 |
| AM | Districte d'Amreli | Amreli | 1.393.295 | 6.760 | 206 |
| AN | Districte d'Anand | Anand | 1.856.712 | 2.942 | 631 |
| BK | Districte de Banaskantha | Palanpur | 2.502.843 | 12.703 | 197 |
| BR | Districte de Bharuch | Bharuch | 1.370.104 | 6.524 | 210 |
| BV | Districte de Bhavnagar | Bhavnagar | 2.469.264 | 11.155 | 221 |
| DA | Districte de Dahod | Dahod | 1.635.374 | 3.642 | 449 |
| DG | Districte dels Dangs | Ahwa | 186.712 | 1.764 | 106 |
| GA | Districte de Gandhinagar | Gandhinagar | 1.334.731 | 649 | 2.057 |
| JA | Districte de Jamnagar | Jamnagar | 1.913.685 | 14.125 | 135 |
| JU | Districte de Junagarh | Junagarh | 2.448.427 | 8.839 | 277 |
| KA | Districte de Kutch | Bhuj | 1.526.321 | 45.652 | 33 |
| KH | Districte de Kheda | Kheda | 2.023.354 | 4.215 | 480 |
| MA | Districte de Mehsana | Mehsana | 1.837.696 | 4.386 | 419 |
| NR | Districte de Narmada | Rajpipla | 514.083 | 2.749 | 187 |
| NV | Districte de Navsari | Navsari | 1.229.250 | 2.211 | 556 |
| PA | Districte de Patan | Patan | 1.181.941 | 5.738 | 206 |
| PM | Districte de Panchmahal | Godhra | 2.024.883 | 5.219 | 388 |
| PO | Districte de Porbandar | Porbandar | 536.854 | 2.294 | 234 |
| RA | Districte de Rajkot | Rajkot | 3.157.676 | 11.203 | 282 |
| SK | Districte de Sabarkantha | Himmatnagar | 2.083.416 | 7.390 | 282 |
| SN | Districte de Surendranagar | Surendranagar | 1.515.147 | 10.489 | 144 |
| ST | Districte de Surat | Surat | 4.996.391 | 7.657 | 653 |
| TA | Districte de Tapi | Vyara | - | - | - |
| VD | Districte de Baroda | Vadodara | 3.639.775 | 7.794 | 467 |
| VL | Districte de Valsad | Valsad | 1.410.680 | 3.034 | 465 |

## Nota

* ↑ No existia al cens del 2001

## Enllaços externs

* Govern de l'Índia. Districtes de Gujarat
* Govern del Gujarat. districtes
# Martiri de Sant Feliu

Martiri de Sant Feliu és un quadre de Pere Cuquet dipositat a l'Església Parroquial de Sant Feliu de Codines (el Vallès Oriental), el qual fou pintat l'any 1626 o, segons unes altres fonts, el 1636.

## Context històric i artístic

La feblesa de la burgesia catalana, durament castigada per la crisi econòmica i per la lluita contra l'absolutisme espanyol, determinà que durant el segle XVII el millor client dels pintors fos l'Església, la qual abraçà la plàstica barroca de teatralitat i de glorificació, ampul·losa i majestuosa, com correspon a l'art de propaganda de la Contrareforma.

## Descripció

Un bon exemple de plàstica barroca és aquesta pintura a l'oli sobre fusta de Pere Cuquet dins el gust pel clarobscur, derivat del tenebrisme que la influència de Caravaggio escampà per tot Europa. Es tracta d'un art patètic que representa els sants en moments límit entre la vida i la mort, al·ludint a les aparicions, els èxtasis, les darreres comunions i els martiris. En aquest cas, el pintor ha representat Sant Feliu en el moment de l'acceptació del martiri. L'espai pictòric està dividit en dos àmbits (celestial i terrenal), clarament separats per uns núvols. La figura de Sant Feliu, a la part inferior, terrestre, envaïda per la foscor, es destaca per la forta llum que rep i que determina una resplendor càlida enmig de les tenebres. A l'espai superior, celeste, uns àngels músics floten en la claror, entre groga i vermellosa, que acollirà l'heroi que assumeix el martiri.

## Referències

* 1 2 3 Barral, Xavier i Vicens, Francesc, 2002. 100 Obres de Pintura Catalana. Editorial Pòrtic, Barcelona. ISBN 8473067908. Pàgs. 132-133.
* ↑ El Retaule Major de l'Església de Sant Feliu de Codines, obra de Pere Cuquet i Joan Basi (1636-1637) (català)

## Enllaços externs

* La visita a Can Pujol i l'Església parroquial marca les Jornades Europees del Patrimoni a Sant Feliu Arxivat 2015-12-22 a Wayback Machine. (català)
* Pintura catalana al segle xvii - El vol de Sarasvati (català)
# Robertia

Robertia és un gènere de dicinodonts petits i primitius, uns dels primers membres d'aquest grup. Se n'han trobat restes fòssils a Sud-àfrica. Feien uns 20 cm de longitud.

## Referències

* King, Gillian M., 1990, the Dicynodonts: A Study in Palaeobiology, Chapman and Hall, Londres i Nova York
# José Maria Angresola Jiménez

José María Angresola Jiménez, més conegut com a Mossa (València, País Valencià, 24 de gener de 1989), és un exfutbolista valencià que com a jugador ocupava la posició de defensa. Posteriorment fa d'entrenador de futbol.
Com a jutador, es va retirar al Reial Oviedo. A part del Gimnàstic, també va militar la temporada 2008-09 a l'Atlètic Llevant B i en les dues següents (2009-10 i 2010-11) en el primer equip del Llevant. La següent temporada la va passar al València Mestalla, i en les dues següents, va tornar a l'equip granota "B". El 2014, el jugador valencià va firmar per dues temporades amb els granes.
# Batalla de Balaguer

La batalla de Balaguer és un seguit d'episodis bèl·lics de contraatac per part dels republicans que tingueren lloc la primavera i estiu de 1938, durant la Guerra civil.

## Caiguda de Balaguer

Balaguer havia caigut a mans dels militars colpistes el 5-6 d'abril, i llur divisió 54 va prendre el control del pont sobre el riu Segre el 10 d'abril de 1938, fet que va fer enretirar l'exèrcit republicà més enllà del riu.
Amb la intenció de recuperar almenys el cap de pont de la riba esquerra a on eren, les divisions republicanes 27, 60 i 72 del XVIII Cos d'Exèrcit (les quals s'havien format amb la lleva del 1941, de només 17 anys) contraatacaren poc després, entre el 12 i el 15 d'abril. En no aconseguir-ho, van atacar altre cop entre el 22 i el 28-29 de maig, però llurs esforços tornaren a fracassar.
Més endavant, i en paral·lel a l'ofensiva republicana de la batalla de l'Ebre, entre el 9 i l'11 d'agost ho intentaren de nou.

## Referències

* 1 2 3 Mestre i Campi, Jesús (director). Diccionari d'Història de Catalunya. Edicions 62, 1998, p. 86, entrada: "Balaguer, batalla de". ISBN 84-297-3521-6.
* 1 2 3 4 «Batalla de Balaguer». Gran Enciclopèdia Catalana. Barcelona: Grup Enciclopèdia Catalana.
# Casquet d'aviador

El casquet d'aviador, o casquet de pilot, és un casquet de cuir que s'ajusta al cap i que compta amb dues tires laterals, a manera de galteres, que es corden sota el mentó, generalment mitjançant sivella.
Fou la lligadura característica dels aviadors (d'on el nom) des dels inicis de l'aviació fins a mitjan segle xx, i tenia la funció de protegir del fred i dels cops. Habitualment s'usava en combinació amb ulleres de vol, caçadora de pell i guants de vol. Els pilots civils usaren casquet d'aviador sobretot en el període dels biplans, mentre la cabina estigué oberta a l'aire lliure. Els pilots militars ja l'empraren durant la Primera Guerra Mundial, i encara l'usaven durant la Segona Guerra Mundial; amb l'aparició de l'avió de reacció el substituïren pel casc de vol actual.
D'un disseny similar, però en general més rígid i sovint circular, era el casc de tanquista, de cuir, usat durant el mateix període.
En la cultura popular el casquet d'aviador és un símbol retro vinculat al món del cinema i la historieta d'aventures. Destaca l'ús irònic que en fa l'Snoopy de Charles Schulz.

## Bibliografia

* Prodger, Mick J. Vintage flying helmets: aviation headgear before the jet age. Atglen: Schiffer Publishing, 1995. (Schiffer military/aviation series) ISBN 0887407765

## Vegeu també

* Casc de vol
# Sistema binari (desambiguació)

«Sistema binari» té aquests significats:
* Astronomia: sistema de dues estrelles o, més generalment, dos cossos celestes lligats gravitatòriament; vegeu Sistema binari (astronomia).
* Matemàtiques o Informàtica: sistema de numeració de base 2; vegeu sistema binari.
* Química: sistema químic format per dues substàncies o que involucra dos processos. Vegeu Sistema binari (química).
# Districte d'Ebebiyín

El districte d'Ebebiyín és un districte de Guinea Equatorial, a la part oriental de la província Kié-Ntem, a la regió continental del país. La capital del districte és Ebebiyín. El cens de 1994 hi mostrava 45.557 habitants. Tenia 86 Consells de Poblats.

## Referències

* ↑ Law, Gwillim. «Districts of Equatorial Guinea» (en anglès), 22-03-2016. [Consulta: 25 setembre 2017].
* ↑ «Anuario estadístico de Guinea Ecuatorial 2018». Arxivat de l'original el 2022-01-23. [Consulta: 24 maig 2023].

## Enllaços externs

* Dades de la població de Guinea Equatorial, 1994
# Marina Pautaran

Marina Pautaran (belarús: Марына Віктараўна Літвінчук) (Sotničy i Babuničy, 12 de març de 1988), també coneguda com a Marina Litvintxuk, en belarús, Марына Літвінчук, és una esportista belarussa que competeix en piragüisme en la modalitat d'aigües tranquil·les. Està casada amb el piragüista Artur Litvinchuk.
Va participar en dos Jocs Olímpics d'Estiu, Londres 2012 i Rio de Janeiro 2016, obtenint en cada edició una medalla de bronze en la prova de K4 500 m. Als Jocs Europeus de Bakú 2015 va aconseguir dues medalles d'or, en les proves de K2 200 m i K1 5000 m.
Va guanyar 11 medalles al Campionat Mundial de Piragüisme entre els anys 2010 i 2015, i 16 medalles al Campionat Europeu de Piragüisme entre els anys 2010 i 2016.

## Palmarès internacional

Jocs Olímpics :
| Any | Lloc | Medalla | Competició |
| 2012 | Londres ( Regne Unit) | 3 | K4 500 m |
| 2016 | Rio de Janeiro ( Brasil) | 3 | K4 500 m |
| Campionat Mundial ||||
| Any | Lloc | Medalla | Competició |
| 2010 | Poznań ( Polònia) | 2 | K1 5000 m |
| 2011 | Szeged ( Hongria) | 3 | K1 5000 m |
| 2011 | Szeged ( Hongria) | 3 | K4 500 m |
| 2013 | Duisburg ( Alemanya) | 3 | K4 500 m |
| 2014 | Moscou ( Rússia) | 2 | K1 5000 m |
| 2014 | Moscou ( Rússia) | 3 | K2 200 m |
| 2014 | Moscou ( Rússia) | 3 | K4 500 m |
| 2014 | Moscou ( Rússia) | 3 | K1 4x200 m |
| 2015 | Milà ( Itàlia) | 1 | K2 200 m |
| 2015 | Milà ( Itàlia) | 1 | K4 500 m |
| 2015 | Milà ( Itàlia) | 1 | K1 5000 m |
| Jocs Europeus ||||
| Any | Lloc | Medalla | Competició |
| 2015 | Bakú ( Azerbaidjan) | 1 | K2 200 m |
| 2015 | Bakú ( Azerbaidjan) | 1 | K1 5000 m |
| Campionat Europeu ||||
| Any | Lloc | Medalla | Competició |
| 2010 | Corvera ( Espanya) | 3 | K1 5000 m |
| 2011 | Belgrad ( Sèrbia) | 1 | K1 5000 m |
| 2011 | Belgrad ( Sèrbia) | 1 | K4 500 m |
| 2011 | Belgrad ( Sèrbia) | 3 | K2 200 m |
| 2012 | Zagreb ( Croàcia) | 2 | K2 200 m |
| 2012 | Zagreb ( Croàcia) | 2 | K2 500 m |
| 2012 | Zagreb ( Croàcia) | 2 | K4 500 m |
| 2014 | Brandenburg ( Alemanya) | 1 | K2 200 m |
| 2014 | Brandenburg ( Alemanya) | 2 | K1 5000 m |
| 2015 | Račice ( Txèquia) | 1 | K2 200 m |
| 2015 | Račice ( Txèquia) | 1 | K4 500 m |
| 2015 | Račice ( Txèquia) | 1 | K1 5000 m |
| 2016 | Moscou ( Rússia) | 1 | K1 5000 m |
| 2016 | Moscou ( Rússia) | 2 | K4 500 m |
| 2016 | Moscou ( Rússia) | 3 | K2 200 m |
| 2016 | Moscou ( Rússia) | 3 | K2 500 m |

## Referències

* ↑ «Maryna Pautaran» Arxivat 2012-12-18 a Wayback Machine. en Sports-reference.com (SR/Olympic Sports) (anglès)
* ↑ «Maryna Pautaran» en Canoeresults.eu (anglès)
# Rosó Buch i Rosell

Rosó Buch Rosell (Mataró, 24 de juliol de 1992) és una jugadora de bàsquet catalana.
Escorta, va formar-se a la Unió Esportiva Mataró. Amb el club mataroní, va jugar a la Lliga Femenina 2 la temporada 2009-10. El 2012 va fitxar pel Club Baloncesto Bembibre i va debutar a la primera divisió de Lliga Femenina. Després de tres temporades, va jugar amb el Club Baloncesto Conquero Huelva, amb el qual va guanyar una Copa de la Reina (2016). Al final de la temporada 2016-17, va fitxar per l'Spar Citiflyft Girona amb el qual guanyà la segona Lliga espanyola de l'entitat (2018-19), una Supercopa espanyola (2019) i tres Lligues catalanes. El gener de 2020 va incorporar-se a la plantilla del València Basket. Ha estat internacional amb la selecció espanyola en categories inferiors, destacant la medalla d'or aconseguida al Campionat d'Europa sub-18 de 2009.

## Palmarès

* 1 Lliga espanyola de bàsquet femenina: 2018-19
* 1 Copa espanyola de bàsquet femenina: 2015-16
* 1 Supercopa d'Espanya de bàsquet femenina: 2019-20
* 3 Lligues catalana de bàsquet femenina: 2017-18, 2018-19, 2019-20

## Referències

* ↑ «Baloncesto: Rosó Buch deja Girona y ficha por el Valencia» (en castellà). Mundo Deportivo, 17-01-2020. [Consulta: 10 març 2020].
* 1 2 Huelva, M. D. «Rosó Buch, el primer fichaje del Conquero» (en castellà). Huelva Información, 21-07-2015. [Consulta: 12 maig 2022].
* ↑ «Rosó Buch, primer fitxatge de l'Spar Citylift Girona per la temporada 16/17». UNI Girona. [Consulta: 10 març 2020].
* ↑ «Rosó Buch, capitana del Spar Citilyft Girona, lleva 181 partidos seguidos» (en castellà). Gigantes del Basket, 26-11-2019. [Consulta: 10 març 2020].
* ↑ «La capitana Rosó Buch deja el Girona para apuntalar el proyecto del Valencia» (en castellà). Marca, 17-01-2020. [Consulta: 10 març 2020].
* ↑ Sánchez, Borja. «Rosó Buch se'n va al València». L'Esportiu, 18-01-2020. [Consulta: 10 març 2020].

## Enllaços externs

* Fitxa de Rosó Buch - FEB
# José Maria Cela Ramilla

José Maria Cela Ranilla (Zamora, 17 de desembre de 1972) és un exfutbolista castellanolleonès, que jugava com a davanter.

## Trajectòria

Cela es va formar a les categories inferiors del Reial Madrid. D'ací passa al CD Numancia i el 1992 és fitxat per l'Sporting de Gijón. Amb l'esquadra asturiana debuta a la primera divisió la campanya 92/93, tot disputant 26 partits i marcant dos gols, ambdós contra el CD Logroñés. La temporada 93/94 no va comptar amb prou feines per a l'entrenador Garcia Remón i només hi va aparèixer en cinc partits.
L'estiu de 1994, deslligat de l'Sporting, va ser captat pel FC Barcelona per a jugar en el seu filial, de Segona Divisió. Amb el Barça B, Cela va jugar 27 partits i va marcar 7 gols, però no va tenir continuïtat ni va debutar amb el primer equip. La temporada 95/96 recala a la UE Lleida, on marca 3 gols en 22 partits.
Després de passar de nou pel CD Numancia, el seu exentrenador a l'Sporting, en Bert Jakobs, el fitxa per al RKC Waalwijk holandés. Cela romandria dues campanyes al conjunt dels Països Baixos sense massa fortuna, per a retirar-se el 1999.
Penjades les botes, Cela s'ha deslligat del món del futbol. Treballa en al camp de la investigació pedagògica en universitats catalanes, com la URV.

## Referències

* 1 2 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
# Barbut hirsut

El barbut hirsut (Tricholaema hirsuta) és una espècie d'ocell de la família dels líbids (Lybiidae). Habita zones boscoses del sud de Mali, Senegal, Gàmbia, Sierra Leone, Libèria, sud-est de Guinea, Costa d'Ivori, Ghana, Nigèria, netre i est de Camerun, sud de la República Centreafricana, nord i nord-est de la República Democràtica del Congo, oest de Sudan del Sud, Uganda i oest de Kenya i nord d'Angola, dentre de la República Democràtica del Congo, extrem nord-oest de Tanzània, oest i sud de Camerun, cap al sud, a través de Guinea Equatorial, el Gabon, sud-oest de la República Centreafricana i l'extrem sud-oest de la República Democràtica del Congo fins al nord-oest d'Angola.
# Lee Smolin

Lee Smolin (Nova York, Estats Units, 1955) és físic teòric dedicat a l'estudi de la gravetat quàntica, la cosmologia i la teoria quàntica. Després d'estudiar al Hampshire College i a la Universitat Harvard, va ser professor a les universitats de Yale, Siracusa i Penn. El 2001 es va convertir en membre fundador i investigador del Perimeter Institute for Theoretical Physics d'Ontario (Canadà), des d'on proposa una aproximació diferent al problema de la unificació de la teoria de la relativitat amb la quàntica anomenada Gravetat Quàntica de Bucles. Les seves investigacions també inclouen la teoria de cordes (descripció completa, unificada i consistent de l'estructura fonamental del nostre univers), la biologia teòrica, la filosofia i la teoria política. És autor de dos llibres on analitza les implicacions filosòfiques dels avenços en física i cosmologia: Life of the cosmos (1997) i Three roads to quantum gravity (2001).

## Referències

* ↑ «Lee Smolin». web. Centre de Cultura Contemporània de Barcelona (CC-BY-SA via OTRS). [Consulta: 23 març 2016].

## Enllaços externs

* Arxivat 2008-07-25 a Wayback Machine.
* Arxivat 2007-09-01 a Wayback Machine.
# Casa a la plaça de la Vila, 5 (Maçanet de Cabrenys)

La Casa a la plaça de la Vila, 5 és una obra de Maçanet de Cabrenys (Alt Empordà) inclosa a l'Inventari del Patrimoni Arquitectònic de Catalunya.

## Descripció

Edifici situat a la Plaça de la Vila en cantonada amb el carrer Borriana. Aquest és un edifici de planta baixa, pis i golfes, amb coberta a una vessant. L'element més destacable el trobem amb la forma de la façana, ja que aquesta és trapezoidal, per poder seguir el relleu del carrer. Aquesta façana té paredat de pedra irregular i les obertures són carreuades amb carreus ben escairats, les llindes dels quals tenen decoracions florals, o creus. A la part superior de l'edifici, la llinda d'una de les finestres té la inscripció: Any 1816.

## Referències

* ↑ «Casa a la plaça de la Vila, 5». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 15 octubre 2017].
# Si-o-seh pol

El pont d'Allāhverdi Khan (en persa: پل الله‌وردی‌خان), popularment conegut com a Si-o-seh pol (en persa: سی وسه پل; literalment, el pont de 33 arcs) és un pont de dos nivells a la ciutat d'Isfahan (Iran), situat sobre el Zayande, el riu més gran de l'altiplà iranià (no-navegable). Connecta, per al pas de vianants, la part mitjana de l'avinguda Chahar Bagh amb la seva part baixa, el barri armeni de Nova Jolfa).

## Història

Shah Abbas I encarregà el pont al seu general Allāhverdi Khan Undiladze, i aquest el construí entre 1602 i 1607 (entre 1011 i 1015, segons el calendari musulmà). El pont té una longitud de 297.76 metres i una amplada de 13.75 metres, i està fet de sorra, maons i sarouj (un tipus de ciment local). És considerat un dels exemples més famosos d'arquitectura safàvida, així com un dels ponts més importants del món. Antigament, el centre del Si-o-seh pol era destinat al trànsit d'animals i carros, mentre els laterals eren per als peatons, que disposaven de seients per a contemplar el riu en la cara exterior del pont. Fins al segle xix, l'interior era decorat amb pintures que, a ulls dels viatgers europeus, eren considerades eròtiques. Un parell de kilòmetres riu avall, es pot trobar el també mundialment famós pont Khaju, construït per Abbas II el 1650.

## Actualitat

En els darrers anys, el riu Zayande (un dels pocs rius amb cabal permanent del país) està sec molt sovint, a causa de la sequera i a una gestió inadequada de l'aigua. En aquests casos, els fonaments del pont també estan eixuts i la gent s'hi reuneix a les nits per tocar música tradicional persa.

## Referències

* ↑ «Allah Verdi Khan Bridge (Sio Se Pol)». Isfahan Municipality Portal. Arxivat de l'original el 2016-03-10. [Consulta: 22 novembre 2016].(anglès)
* 1 2 «Isfahan Monuments: Bridges». Encyclopaedia Iranica.(anglès)
* ↑ Mashayekh et al., Hourieh «Allahverdi Khan Bridge (Si-O-Seh Pol) of Esfahan: An Example of Art and Mathematics» (en anglès). , 2007 [Consulta: 8 desembre 2016].
* ↑ McChesney, Robert «Four Sources on Shah Abbas's Building of Isfahan» (en anglès). Muqarnas. Brill, 5, 1988, p. 103-134. DOI: 10.2307/1523113 [Consulta: 1r desembre 2016].
* ↑ «Bridges Database - List of The World's Greatest Bridges». Bridges DB.(anglès)
* ↑ «Si o Seh Pol». Archnet.org.(anglès)
* ↑ Sir John Chardin, Ronald W. Ferrier. I.B.Tauris. A Journey to Persia: Jean Chardin's portrait of a seventeenth-century empire, 1996, p. 149. (anglès)
* ↑ «Iran's rivers run dry amid drought and mismanagement». The national, 12-05-2014.(anglès)
# Linxament

Un linxament és l'execució sense judici per part d'una multitud a un sospitós o a un reu. El seu origen ve del nord-americà Charles Lynch, jutge de l'estat nord-americà de Virgínia en el segle xviii, qui en 1780 va ordenar l'execució d'una banda de conservadors (tories) sense donar lloc a judici. Es pot produir sense arribar a causar la mort a la víctima, encara que aquesta sol ser la intenció inicial de l'agressió.
Normalment és un acte que està fora de la llei, i penat per protegir l'ordre públic, ja que l'Estat ha de defensar el seu monopoli de la força (ius puniendi). Se sol produir de manera espontània per motius sociològics concrets, normalment per la commoció social d'un delicte concret. No obstant això, també es pot produir per motius racistes, religiosos, polítics, etc. I fins i tot estar planificat amb antelació.
En països en desenvolupament es produeix ocasionalment tant en el medi rural com l'urbà. S'ha tractat de conscienciar l'estat de dret, pel fet que alguns són planejats per grups d'interès o com a fruit d'acusacions falses.

## Vegeu també

* Linxament digital
* Linxament de Jesse Washington

## Referències

* ↑ «Linxament». Gran Enciclopèdia Catalana. Barcelona: Grup Enciclopèdia Catalana.
# Rockwell City

Rockwell City és una població dels Estats Units a l'estat d'Iowa. Segons el cens del 2000 tenia 2.264 habitants.

## Demografia

Segons el cens del 2000, Rockwell City tenia 2.264 habitants, 818 habitatges, i 503 famílies. La densitat de població era de 207,6 habitants/km².
Dels 818 habitatges en un 25,3% hi vivien nens de menys de 18 anys, en un 52% hi vivien parelles casades, en un 7,5% dones solteres, i en un 38,5% no eren unitats familiars. En el 36,2% dels habitatges hi vivien persones soles el 23,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,15 i el nombre mitjà de persones que vivien en cada família era de 2,79.
Per edats la població es repartia de la següent manera: un 18% tenia menys de 18 anys, un 6,4% entre 18 i 24, un 33% entre 25 i 44, un 21% de 45 a 60 i un 21,6% 65 anys o més.
L'edat mediana era de 41 anys. Per cada 100 dones de 18 o més anys hi havia 132,9 homes.
La renda mediana per habitatge era de 31.071 $ i la renda mediana per família de 42.625 $. Els homes tenien una renda mediana de 28.519 $ mentre que les dones 22.929 $. La renda per capita de la població era de 17.671 $. Entorn del 6,1% de les famílies i el 9,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Fills il·lustres

* Hubert Wall (1902-1971), matemàtic

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rockwell City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Rockwell City». American Fact Finder. Oficina del Cens dels Estats Units, 12-01-2010.